Sakeman op plaas doodgeskietArgieffoto ŉ Gautengse sakeman is Donderdagaand op sy plaas oos van Pretoria doodgeskiet. Volgens ŉ betroubare bron het vermoedelik vyf gewapende mans die sakeman, glo in sy 60’s, omstreeks 20:00 op sy plaas in die Onbekend-omgewing naby Welbekend oorval. Die man bedryf sy eie onderneming op die plaas en volgens die bron blyk dit nie ŉ plaasaanval te wees nie, maar ŉ gewapende roof. “Die verdagtes het die egpaar in hul huis aangehou, aangerand en op geld aangedring,” het hy gesê. Die verdagtes het die man later na buite geneem en hom in ŉ beboste gebied doodgeskiet voor hulle op die vlug geslaan het. Die Welbekend-polisie is steeds op die toneel om die gebied vir leidrade te fynkam. Maroela Media het navraag by die polisie gedoen en wag nog vir meer inligting. Die slagoffer se naam is aan Maroela Media bekend, maar word weerhou totdat al sy naasbestaandes van sy dood in kennis gestel is.